# Алкмеон

### от Уикипедия, свободната енциклопедия

Алкмеон (гр. Άλκμαιων), в древногръцката митология е син на Амфиарай и Ерифила. Един от епигоните -участник в похода срещу Тива. Ерифила преследвала баща му да го убеди да участва е първия поход срещу Тива (Седемте срещу Тива), въпреки че знаела, че той ще загине там. Тя била убедена от Полиник да настоява за това, тъй като той й обещал огърлицата на Хармония. Бащата на Алкмеон заклел синовете си да отмъстят за смъртта му. Като се върнал след похода на епигоните и превземането на Тива, Алкмеон убил майка си, като виновница за гибелта на баща му. Умирайки тя проклела него, както и страната, която ще му даде убежище. Богините на отмъщението -ериниите почнали да го преследват за това му деяние. Според версия, разработена от Еврипид (в несъхранената трагедия «Алкмеон в Псофида»), Алкмеон бил приютен от владетеля на Псофида (град в Аркадия) Фегей, за чиято дъщеря Алфесибея, Алкмеон се оженил. Не продължил дълго спокойния му живот. Проклятието на майка му го застигнало и скоро мор и глад покосил града. Делфийският оракул му казал да отиде при речния бог Ахелой и там ще намери очистване от кръвта, с която са изцапани ръцете му, а покой ще намери само в страна, която не е съществувала в момента на убийството (където слънцето не е светело???-да проверя). Напуснал дома си, жена си и сина си Клитий. По пътя посетил в Калидон Ойней, който гостоприемно го приел. Страната, която Алкмеон търсил се оказала издигнал се за дни в устието на Ахелой от речни наноси - остров. Алкмеон отишъл там, оженил се за Калироя, дъщерята на речния бог Ахелой. Калироя поискала да й подари огърлицата на Хармония, която преди това е дал на Алфесибея. Алкмеон отишъл в Псофида и я поискал под предлог, че ще я дари на Делфийския оракул. Измамата му била разкрита и той бил убит от самия Фегей или от синовете му. Алкмеон имал от Калироя двама сина -Акарнан и Амфотер.

В трагедия на Еврипид "Алкмеон в Коринт" се казва, че Алкмеон има 2 деца от връзката си с пророчицата Манто -Тисифона и Амфилох, които той оставил при Креон в Коринт. Жената на Креон продала Тисифона в робство, ревнувайки от красотата й. Човекът, който я купил обаче се оказало, че работил за самия Алкмеон.

Взето от „http://bg.wikipedia.org../../../%D0%B0/%D0%BB/%D0%BA/%D0%90%D0%BB%D0%BA%D0%BC%D0%B5%D0%BE%D0%BD.html“.

Категории: Древногръцки герои

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Eesti
- Français
- Italiano
- Nederlands
- Русский